laion/Wikipedia-Exotic huggingface dataset:
דייוויד למברט

דייוויד למברט (באנגלית: David Lambert; נולד ב-29 בנובמבר 1993) הוא שחקן אמריקאי, אשר מוכר בעיקר של תפקידו בתור ברנדון פוסטר בסדרה "משפחת פוסטר" ברשת Freeform. למברט נולד בבאטון רוז', לואיזיאנה. אמו היא פורטוריקנית. הוא למד במסגרת חינוך ביתי. הוא התגורר באנגליה, טקסס וטאיוואן אך חי בג'ורג'יה שנים רבות. למברט התגלה בשיחת ליהוק פתוחה על ידי הסוכנת ג'וי פרוויס באטלנטה. לאחר ביצוע המונולוג שלו, הוא התבקש לעשות משהו אחר. במחשבה ראשונה הוא דקלם את שבועת הנאמנות וזה הצליח. הוא היה בג'ורג'יה כשהוא קיבל שיחת טלפון לטוס לקנדה, כדי להשתתף בסדרת הטלוויזיה "אהרון סטון". בין השנים 2009 ל -2010 למברט כיכב בתפקיד ג'ייסון לנדרס, אחיו של צ'רלי לנדרס / אהרון סטון, בסדרת הטלוויזיה "ארון סטון" וגוס בסרט המקורי "Den Brother" בערוץ דיסני. למברט כיכב בסרט בהפקת הולמרק "A Smile as Big As The Moon", ששודר ב -29 בינואר 2012. למברט שיחק בתפקיד ראשי בסרט "המציל ", שהתמודד בפסטיבל סאנדנס 2013 לסרט הדרמטי הטוב ביותר. הוא גילם את מושא האהבה של הדמות שגילמה קריסטן בל, בסרט. בשנת 2013 הוא לוהק לתפקיד ראשי בסדרת הטלוויזיה "משפחת פוסטר" של רשת Freeform. הוא שיחק את דמותו של ברנדון פוסטר, פסנתרן מוכשר בן 16, בנה הביולוגי של השוטרת סטף (סטפני) אדמס-פוסטר. למברט הוא ממוצא פורטוריקני. מדיה וקבצים בנושא דייוויד למברט בוויקישיתוף דייוויד למברט, ברשת החברתית אקס (טוויטר) דייוויד למברט, במסד הנתונים הקולנועיים IMDb (באנגלית) דייוויד למברט, באתר AllMovie (באנגלית) דייוויד למברט, באתר Rotten Tomatoes (באנגלית) דייוויד למברט, במסד הנתונים הקולנועיים KinoPoisk (ברוסית) דייוויד למברט, באתר MusicBrainz (באנגלית) "David Lambert Biography". BuddyTV. אורכב מ-המקור ב-24 בספטמבר 2015. נבדק ב-25 ביולי 2015. {{cite web}}: (עזרה) Priscilla Rodriguez. "EXCLUSIVE: David Lambert Talks 'The Fosters' and Puerto Rican Heritage". Latina. נבדק ב-25 ביולי 2015. {{cite web}}: (עזרה) "David Lambert Biography". TVGuide. נבדק ב-25 ביולי 2015. {{cite web}}: (עזרה) "David Lambert Talks 'The Fosters,' Puerto Rican Heritage & More". latino.foxnews.com. נבדק ב-13 בינואר 2014. {{cite web}}: (עזרה) "David Lambert's Benjamin Braddock Moment". interviewmagazine.com. נבדק ב-25 ביולי 2015. {{cite web}}: (עזרה)
טטרפודופיס

טטרפודופיס (שם מדעי: Tetrapodophis; מילולית: "נחש בעל ארבע רגליים") הוא סוג נכחד של זוחל מסדרת הקשקשאים שהיה קרוב לנחשים המודרניים מהקבוצה אופידיה, אך השתייך למשפחה קרובה - Dolichosauridae. זוחל זה התקיים במשך הקרטיקון התחתון של ברזיל לפני בערך 120 מיליון שנה. הסוג הוגדר בשנת 2015 ונכלל בו מין אחד - Tetrapodophis amplectus. הזוחל הקדום דמה במראהו לנחש, אך היה בעל גפיים קדמיות ואחוריות קצרות אך מפותחות, דומות למבנה רגליהם של כמה מיני חומטיים או קמטניים. אורך גופו הגיע ל-20 סנטימטרים בקירוב והוא היה בעל צלעות רחבות לאורך החזה והבטן, מאפיין הנפוץ בעיקר אצל נחשים. כמו כן היה בעל חוטם קצר, שיניים חדות מעט כפופות אחורה ולסתות מעוקלות שאולי יכלו להיפער כדי לבלוע טרף רחב יותר. מעריכים כיום שנחש מוזר זה השתייך לקבוצה אופידיומורפה, ממנה התפצלו ראשוני בני הקבוצה אופידיה, כמו הדיניליסיה והנחשים המודרניים שאיבדו את כל רגליהם. ממספר החוליות הרב שלו נראה שהיה איטי יחסית ביבשה ואולי היה יצור מיימי. מבנה לסתותיו העידו שהיה טורף, כנראה של זוחלים אחרים או יונקים. הזוחל התגלה בתצורת קראטו (אנ') שבסיארה, ברזיל ונחקר במוזיאון הטבע "Bürgermeister-Müller-Museum" בגרמניה, שם תואר ב-2015 בידי החוקר דייוויד מרטיל. מדיה וקבצים בנושא טטרפודופיס בוויקישיתוף טטרפודופיס, באתר GBIF (באנגלית)
(I'll Never Be) Maria Magdalena

"(I'll Never Be) Maria Magdalena" (בעברית: "(לְעוֹלָם לֹא אֶהְיֶה) מָרִיָּה מַגְדָּלֶנָה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הבכורה שלה, The Long Play (1985). הוא יצא לאור במרץ 1985, בהוצאת חברת התקליטים וירג'ין רקורדס, כסינגל המוביל מתוך האלבום. השיר הגיע למקום השני במצעד הלועזי השבועי של רשת ג' וזכה להצלחה גדולה בישראל. השיר נכתב על ידי מיכאל קרצו, הוברט קמלר, מרקוס לור וריצ'רד פאלמר-ג'יימס, והולחן והופק על ידי קרצו גם כן. "(I'll Never Be) Maria Magdalena" היה ללהיט בין-לאומי, תוך שהוא דורג במצעדי סוף השנה של פלנדריה, וגרמניה. בין היתר, קיבל את תואר הכסף, על ידי איגוד תעשיית ההקלטות הצרפתי (SNEP). מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות. עבור "(I'll Never Be) Maria Magdalena" צולם וידאו קליפ רשמי בשנת 1985, המציג את סנדרה בליווי נגן בס, נגן כלי הקשה וקלידן. במאי הווידאו קליפים מייק לקבוש היה אחראי על הבימוי והניהול שלו. הקליפ נכלל באלבומי האוסף של סנדרה Ten on One (The Singles), 18 Greatest Hits, ו-The Complete History. הקליפ צבר למעלה מ-42 מיליון צפיות. שני קליפים נוספים צברו יחד למעלה מ-76 מיליון צפיות. מידע על היצירה "Maria Magdalena" באתר מיוזיק בריינז מידע על הסינגל "Maria Magdalena" באתר מיוזיק בריינז מידע על היצירה "Maria Magdalena" באתר Discogs מילות השיר "Maria Magdalena" באתר Genius סרטון השיר "Maria Magdalena" באתר יוטיוב מידע על הרצועה "Maria Magdalena" באתר ספוטיפיי מיכאל קרצו, הוברט קמלר, מרקוס לור, ריצ'רד פאלמר-ג'יימס Sandra - (I'll Never Be) Maria Magdalena, Discogs (באנגלית) 2.2.1986 – פזמונט, באתר pizmonet.co.il Sandra – (I'll Never Be) Maria Magdalena (באנגלית), נבדק ב-2020-11-11 ultratop.be - ULTRATOP BELGIAN CHARTS, ultratop.be Offizielle Deutsche Charts - Offizielle Deutsche Charts, www.offiziellecharts.de InfoDisc : Les Certifications Officielles des 45 T. / Singles / Titres (Depuis 1073), www.infodisc.fr (I'll Never Be) Maria Magdalena, נבדק ב-2020-11-11 Ten on One (The Video), www.sandranet.com 18 Greatest Hits (The Video), www.sandranet.com Sandra - The Complete History, Discogs (באנגלית) Sandra - Maria Magdalena 1985 (HD version) *(I'LL NEVER BE) MARÍA MAGDALENA* - SANDRA - 1985 (REMASTERIZADO) (Sub. Español) HD Sandra - Maria Magdalena [HQ Video Oficial] Datenbank: BVMI, www.musikindustrie.de
אופידיומורפה

אופידיומורפה (שם מדעי: Ophidiomorpha; מילולית: "דמויי-אופידיה") היא קבוצה טקסונומית מסדרת הקשקשאים הכוללת את הנחשים המודרניים ואת קרוביהם הנכחדים שהתפצלו משאר הקשקשאים, הקרובים ללטאות (הלטאות נחשבות כיום לקבוצה פרפילטית). קבוצה זו הוגדרה ב-2007, אך לא כל החוקרים מסכימים על קיומה. אחרים רואים בנחשים המודרניים צאצאים של לטאות ימיות כמו המוזאזאוריים וקרוביהם. היא החלה להתפתח ביורה התיכון שלפני 170 מיליון שנה מזמננו וקיימת עד ימינו בנחשים. בעבר כללה קבוצות נוספות מהמזוזואיקון כמו משפחת הדוליכוזאוריים והסוגים Aphanizocnemus ו-Adriosaurus שנחשבים לעיתים לקרובי הכוחיים. המאפיינים העיקריים שלהם הם הצלעות הרחבות, עצמות הלסת החזקות והארוכות שהותאמו לבליעת טרף גדול והגפיים הקטנות שלהם. משפחה דוליכוזאוריים (Dolichosauridae) - נכחדה. בה הטטרפודופיס קבוצה אופידיה (Ophidia) תת-סדרה נחשים (Serpentes)
התאחדות הכדורגל של בהוטן

התאחדות הכדורגל של בהוטן (בדזונגקה: འབྲུག་ ཡུལ་ རྐང་ རིལ ཁོངས་ གཏོགས; באנגלית: Bhutan Football Federation) הוא הגוף המנהל של הכדורגל בבהוטן, ששולט בנבחרת בהוטן בכדורגל, נבחרת הנשים הלאומית של בהוטן בכדורגל ואת נבחרת הפוטסל הלאומית של בהוטן. כמו כן, היא אחראית על ארגון ליגת העל של בהוטן, בהוטן סופרליג, ליגת דזונגקאג, ליגת תימפו לנשים, ליגת הפוטסל הלאומית, וכן תחרויות נוער ופנאי שונות. התאחדות הכדורגל של בהוטן הוקמה בשנת 1983 כחלק מהוועד האולימפי של בהוטן. היא חברה בפיפ"א מאז שנת 2000 ובקונפדרציית הכדורגל של אסיה מאז 1993. נבחרת הכדורגל הלאומית של בהוטן נחשבה ל"נבחרת הכדורגל הגרועה ביותר" עד שנת 2015 אז זכתה במשחק מוקדמות גביע העולם נגד סרי לנקה. בשנת 2016, הציגה ההתאחדות את תקנת הרישוי למועדונים כדי להביא סטנדרטים בסיסיים לכלכלת הכדורגל במדינה. ביולי 2017, ועדת המשמעת של ההתאחדות השעתה את קבוצת הכדורגל Druk Pol FC למשך שנתיים לאחר ששחקן הקבוצה לא ציית לשופט במהלך משחק. כולם מבהוטן. 2016: התאחדות השנה השותפת של AFC אתר האינטרנט הרשמי של התאחדות הכדורגל של בהוטן בהוטן, באתר פיפ"א בהוטן, באתר AFC התאחדות הכדורגל של בהוטן, ברשת החברתית פייסבוק התאחדות הכדורגל של בהוטן, ברשת החברתית אקס (טוויטר) התאחדות הכדורגל של בהוטן, ברשת החברתית אינסטגרם בבריג', קנדידה. בהוטן: לשעבר קבוצת הכדורגל גרועה בעולם, BBC. 29 באוגוסט 2015. Illegal transfer of players hampers growth of football, Kuenselonline.com, 21 February 2017 BFF suspends Drukpol FC for two years, Kuenselonline.com, 1 July 2017 "The AFC.com - התאחדות הכדורגל האסייתית". התאחדות הכדורגל האסייתית (באנגלית בריטית). נבדק ב-21 באוגוסט 2020. {{cite web}}: (עזרה) "Passang Tshering | התאחדות הכדורגל של בהוטן" (באנגלית אמריקאית). נבדק ב-2020-09-22. ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
פיונה סטייל-אנטוני

פיונה סטייל-אנטוני (בלוקסמבורגית: Fiona Steil-Antoni; נולדה ב-10 בינואר 1989) היא שחמטאית לוקסמבורגית. היא זכתה בתואר אמן בינלאומי לנשים בשנת 2010. סטייל-אנטוני זכתה במדליית זהב אישית בלוח 2 באולימפיאדת השחמט 2006 לנשים. סטייל-אנטוני, נולדה בנידרקורן (Niederkorn) לוקסמבורג. אביה החל ללמד אותה שחמט בגיל 9. שנה לאחר מכן היא החלה לשחק בנבחרת הלאומית, ומאז אימן אותה מאמן הנבחרת ולסטימיל יאנסה (Vlastimil Jansa). סטייל-אנטוני שיחקה בנבחרת לוקסמבורג לנשים באולימפיאדות לנשים החל מ־2002 ועד 2014. רק בשנת 2010 היא לא שיחקה באולימפיאדת הנשים בעקבות השתתפותה באולימפיאדת הגברים. באולימפיאדת השחמט 2006 לנשים, היא זכתה במדליית זהב אישית בלוח השני אחרי שקבלה 10/12 נקודות. בעקבות זאת היא קבלה את התואר אמנית פידה לנשים (WFM). היא השתתפה בנבחרת הלאומית שלה גם באילוניות יבשתיות בהייתה שותפה לנבחרת שזכתה במדליית הארד באליפות אירופה לשחמט לקבוצות של מדינות לאומות קטנות (Small Nations Team Chess Championship) שנערכה בשנת 2009 באנדורה לה ולה. סטייל-אנטוני זכתה בתואר אמן בינלאומי לנשים (WIM) באפריל 2010. את הנורמות לתואר היא השיגה באולימפיאדת השחמט לנשים 2006, באליפות העולם לנערות בשחמט 2007, בתחרות ונדובר-לה-נאנסי הפתוחה 2008 (Vandœuvre-lès-Nancy) ובתחרות לרבי אומן לנשים בקונדום (condom, gers) בשנת 2008. בתחרות בקונדום היא סיימה במקומות 2–3 עם השחמטאית פולין גישאר (Pauline Guichard). סטייל-אנטוני זכתה מספר פעמים באליפות לוקסמבורג לשחמט לנשים. סטייל-אנטוני יחד עם כמה חברים הקימה את מועדון השחמט "The Smashing Pawns". סטייל-אנטוני ותום וובר זכו בטורניר הזוגות בבליץ בגיברלטר 2011. זו הייתה הפעם הראשונה בה "The Smashing Pawns" יוצג בטורניר כלשהו. סטייל-אנטוני משחקת כיום במועדונים The Smashing Pawns (לוקסמבורג), ונדובר (Vandœuvre) (צרפת) וצ'דלטון (Cheddleton) (אנגליה). פיונה סטייל-אנטוני שיחקה בנבחרת האולימפיות של לוקסמבורג ב-8 אולימפיאדות סטייל-אנטוני עובדת בעיתון "Chess Evolution Weekly Newsletter" וב־chess24.com. מדיה וקבצים בנושא פיונה סטייל-אנטוני בוויקישיתוף פיונה סטייל-אנטוני, ברשת החברתית פייסבוק פיונה סטייל-אנטוני, ברשת החברתית אקס (טוויטר) פיונה סטייל-אנטוני, ברשת החברתית אינסטגרם פיונה סטייל-אנטוני, ערוץ באתר Twitch.tv פיונה סטייל-אנטוני, באתר צ'סגיימס (באנגלית) פיונה סטייל-אנטוני, באתר פיד"ה (באנגלית) משחקי שחמט של פיונה סטייל אנטוני באתר 365Chess.com תוצאות של פיונה סטייל-אנטוני, באתר Olimpbase.org טבלת זכיות באלימפידאת השחמט 2006, מאתר chess-results.com. Bartelski, Wojciech. "1st Small Nations Chess Team Tournament: Andorra la Vella 2009". OlimpBase. נבדק ב-2019-06-30. קבלת תואר אמן בינלאומי לנשים באפריל 2010 מאתר פיד"ה דוח רשמי של התחרות הבינלאומי הפתוחה השביעית של קונדום מאתר פיד"ה. Big Database 2013, ChessBase GmbH http://www.olimpbase.org/playersw/gu2ue02j.html http://chess-results.com/tnr232876.aspx?lan=1&art=20&fed=LUX&flag=30 http://chess-results.com/tnr368909.aspx?lan=1&art=20&fed=LUX&flag=30
פליקס ל. ספארקס

פליקס לורנס ספארקס (באנגלית: Felix Laurence Sparks‏; 2 באוגוסט 1917 – 25 בספטמבר 2007) היה קצין צבא ארצות הברית שפיקד במהלך מלחמת העולם השנייה על הגדוד ה-3, רגימנט הרגלים ה-157, אחד מכוחות בעלות הברית הראשונים שנכנסו למחנה הריכוז דכאו ושחרר את אסיריו. בהמשך שירת בבית המשפט העליון בקולורדו. ספארקס נולד בסן אנטוניו, טקסס, ב-2 באוגוסט 1917, גדל במיאמי, אריזונה. הוא היה הבכור מבין חמישה ילדים; אביו עבד בחברת כריית נחושת עד שזו נסגרה בשנת 1931. השפל הגדול החל ובשנת 1933 נאלצו הוריו לשלוח אותו לדוד באריזונה כדי להתפרנס שם. בשנת 1935, לאחר שחיפש עבודה ללא הצלחה במספנות קורפוס כריסטי, טקסס ובסן פרנסיסקו, התגייס לצבא ארצות הברית. ספארקס הוסמך כקצין חי"ר והוצב ברגימנט החי"ר ה-157 שבבפורט סיל, שהיה חלק מהדיוויזיה ה-45. הקולונל צ'ארלס מ'אנקורן (שלחם בפלנדריה במהלך מלחמת העולם הראשונה) מינה את ספארקס להיות עוזרו בשנת 1941. ביוני 1942 התחתן ושנה לאחר מכן מונה למפקד פלוגה בגדוד ה-3 שברגימנט. ביולי 1943 הוביל את פלוגתו במבצע האסקי. מאוחר יותר הוא היה השורד היחיד מיחידתו בקרב אנציו. הוא השתתף במבצע דרגון, לשחרור את דרום צרפת ובהמשך מונה למפקד הגדוד ה-3 ברגימנט. הוא גם השתתף בקרב על הבליטה ובקרב אשאפנבורג. לאחר מכן השתתף בשחרור מחנה הריכוז דכאו. כמה מחייליו, בהשפעת המראות הקשים, הרגו במהלך השחרור חיילים גרמנים שנמצאו במחנה. ספארקס נחקר בעקבות זאת וכמעט שהועמד לדין, אולם הגנרל ג'ורג' פטון קבע כי אינו אחראי למעשי חייליו. עם סיום המלחמה השתחרר בדרגת לוטננט קולונל. על פועלו במלחמה עוטר בכוכב הכסף ופעמיים הוענק לו עיטור לב הארגמן, שניתן על פציעה בקרב. עם חזרתו לחיים האזרחיים למד ספארקס בבית הספר למשפטים באוניברסיטת קולורדו וסיים את לימודיו בשנת 1947. לאחר שפתח משרד עורכי דין בדלתא, קולורדו, הוא נבחר שם לפרקליט המחוז והתמודד כמועמד המפלגה הדמוקרטית. לאחר הפסד בחירתו מחדש בשנת 1952, המושל אד ג'ונסון מינה את ספארקס למלא קדנציה בבית המשפט העליון בקולורדו. בסוף תקופת כהונה זו הוא חזר לעסוק בעריכת דין בדלתא. הוא שירת גם במשמר הלאומי של צבא קולורדו, במיוחד במהלך משבר הטילים בקובה בשנת 1962 ובשנים 1968–1979 שימש כמפקדו, ופרש כבריגדיר גנרל (המקבילה לתא"ל בצה"ל). שמונה שבועות אחרי יום הולדתו התשעים, ספארקס מת בקולורדו מסיבוכים עקב דלקת ריאות. את דמותו במיני-סדרה המשחרר: מבצע אוולאנש, גילם בראדלי ג'יימס. נקמת שחרור דכאו המשחרר: מבצע אוולאנש "דכאו ושחרורו: חשבון אישי מאת תא"ל פליקס ל. ספארקס, AUS (בדימוס) קטעים מהסרט התיעודי משנת 1990 "שחרורו של מחנה דכאו"; כולל ריאיון עם פליקס ספארקס פארגר, תומאס. "נקמה בדכאו", הבוסטון גלוב, 2 ביולי 2001 גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020.
משאל העם באוגנדה (2000)

משאל העם בנושא אישור דמוקרטיה רב-מפלגתית התקיים באוגנדה ב־29 ביוני 2000. המצביעים נשאלו האם הם רוצים להשאיר המצב הקיים בו מצביעים לפוליטיקאים עצמאיים, או להחליף לשיטת בחירות רב-מפלגתית. במשאל השתתפו 51.1% מבעלי זכות ההצבעה, ונבחרה בו שיטת ההצבעה לפולטיקאים עצמאים. אפשרות זו זכתה עם 90.7% תומכים בעד. משאל עם שני בנושא נערך בשנת 2005, והתקבלה בו תוצאה הפוכה. Elections in Uganda, africanelections.tripod.com
Swimming in the Stars

"Swimming In The Stars" (בעברית: "שוחה בכוכבים") הוא שיר שהוקלט על ידי הזמרת-יוצרת האמריקאית בריטני ספירס. השיר יצא לאור ב-2 בדצמבר 2020, על ידי חברת התקליטים RCA רקורדס. מידע על היצירה "Swimming in the Stars" באתר מיוזיק בריינז מילות השיר "Swimming in the Stars" באתר Genius סרטון השיר "Swimming in the Stars" באתר יוטיוב Britney Spears - Swimming In The Stars Limited LP, www.urbanoutfitters.com Britney Spears Swimming In The Stars (באנגלית) Single Releases – Top 40-nieuws, Dutch Top 40 (באנגלית)
המדריך לחיים בניו יורק

"המדריך לחיים בניו יורק" (באנגלית: How To with John Wilson) היא סדרת טלוויזיה אמריקאית מסוגת קומדיה דוקומנטרית שנוצרה על ידי ג'ון וילסון. הסדרה, שהופקה על ידי נייתן פילדר, מייקל קומן וקלארק ריינקינג, הוזמנה על ידי רשת HBO. היא עלתה לשידור לראשונה ב-23 באוקטובר 2020. הסדרה חודשה לעונה שנייה שעתידה לעלות במהלך 2021. בישראל, ניתנת לצפייה בסלקום tv, ב-HOT HBO, וב-yes VOD. ג'ון וילסון, שמצלם לכאורה סרט סטודנטים תיעודי, חושף למעשה את התופעות והאנשים המוזרים ביותר בעיר ניו יורק. לעיתים הוא מצלם בסתר את הדמויות המתועדות ומנסה לתת עצות ולקבל זווית אחרת על איך לחיות בעיר. ביזאר יומיומי בניו יורק: הדוקו שממגנט למסך, ניר וולף, 28 באוקטובר 2020, ynet אתר האינטרנט הרשמי של המדריך לחיים בניו יורק "המדריך לחיים בניו יורק", במסד הנתונים הקולנועיים IMDb (באנגלית) "המדריך לחיים בניו יורק", באתר Rotten Tomatoes (באנגלית) "המדריך לחיים בניו יורק", באתר Metacritic (באנגלית) "המדריך לחיים בניו יורק", באתר HBO Max (באנגלית) "המדריך לחיים בניו יורק", במסד הנתונים הקולנועיים KinoPoisk (ברוסית) "המדריך לחיים בניו יורק", במסד הנתונים הקולנועיים IMDb (באנגלית) How To with John Wilson: Official Trailer, קדימון הסדרה באתר יוטיוב רותה קופפר, אנרגיה חלופית: המלצות לשעות של פנאי – להתגעגע לניו יורק של פעם, באתר כלכליסט, 5 בנובמבר 2020 שי שגב, חדש בטלוויזיה: יום שבת, 24 באוקטובר, 2020, באתר ג'ירפה, ‏23 באוקטובר 2020 Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
מישור מסרה

מישור מסרה או פשוט מסרה (ביוונית: Μεσσαρά) הוא מישור סחף בדרום כרתים, המשתרע על כ-50 ק"מ ממערב למזרח וכ-7 ק"מ מצפון לדרום, מה שהופך אותו למישור הגדול ביותר בכרתים. על גבעה בקצהו המערבי נמצאים חורבות פסטוס, סמוך לאמצע חורבות העיר העתיקה גורטיס. מאז 1500 לפני הספירה המישור התארך עד כדי 6 ק"מ עקב הצטברות של משקעי סחף. חימר ממסרה נמצא כמקור לכמויות משמעותיות של כלי חרס מינואים; סוגי אדמה וסלעים משולי מסרה, במיוחד להדום הרי האסטרוזיה בדרום ולמרגלותיה מצפון בתוך הרי הפסילוריטיס. במסרה מגדלים עצי זית, כרמים וגידולי גננות. חלק מהמוצרים משווקים לשוק המקומי. חלק ניכר משמן הזית המיוצר מיוצא לאחר מכן לשווקים באירופה. מישור מסרה הוא גם ביתם של סוסי מסרה. מדיה וקבצים בנושא מישור מסרה בוויקישיתוף "Phaistos". themodernantiquarian.com. Joseph W. Shaw, A Lm Ia Ceramic Kiln in South-Central Crete: Function and Pottery Production, 2001, ASCSA, 172 pages ISBN 0-87661-530-2 Hendricks, Bonnie. International Encyclopedia of Horse Breeds. University of Oklahoma Press, 1996, p. 283. ISBN 0-8061-2753-8. Jasper Nissen: Enzyklopädie der Pferderassen. Franckh-Kosmos Verlags GmbH & Co, Stuttgart 2003, ISBN 3-440-09723-4 (German) "Archived copy". אורכב מ-המקור ב-2012-12-17. נבדק ב-2013-06-23. {{cite web}}: (עזרה)
וינצנץ קיפר

וינצנץ גאורג קיפר (בגרמנית: Vinzenz Georg Kiefer ; נולד ב-29 בינואר 1979) הוא שחקן קולנוע וטלוויזיה גרמני. וינצנץ נולד בויילבורג, הסן, גרמניה וגדל בבראונפלס וסיים את בית הספר התיכון ויילבורג בשנת 1999. אביו של קיפר הוא כומר קתולי לשעבר ואמו זמרת גוספל. לוינסנץ אחות גדולה יותר, דוראקא קיפר, שהיא גם שחקנית. קיפר החל את קריירת הטלוויזיה שלו בשנת 1997 ללא השכלה במשחק וכיכב בסדרת הטלוויזיה הגרמנית בינינו. בשנת 2002 סיים את יום העיון במכון לי סטרסברג לתיאטרון וקולנוע בניו יורק. על תפקידו בסרט הטלוויזיה "בשם האל" הוענק לו פרס גונתר סטרק במועמדות לקטגוריית השחקן הצעיר הטוב ביותר. בשנת 2008 קיבל וינצנץ תפקיד בסרט הדרמה "כנופיית באדר מיינהוף" בבימויו של אולי אדל, המספר את סיפור הולדתה והיווצרותה של סיעת הצבא האדום. באותה שנה שיחק את התפקיד של ליץ' בעיבוד הקולנועי לרומן מאת ג'ק לונדון, "זאב הים" מערוץ הטלוויזיה ProSieben. בשנים 2014–2015 שיחק בתפקיד מפכ"ל המשטרה אלכס ברנד בסדרת הטלוויזיה המשטרתית יחידת קוברה 11. בשנת 2019 שיחק את תפקידו של קלאוס יאגר בסרט הרוסי "T-34" וממנו בא לו עיקר פרסומו. בשנת 2020 שיחק במיני סדרה מבית נטפליקס, "המשחרר: מבצע אוולאנש" גילם תפקיד קטן כחייל בגדוד הלוחמה ההררית של הורמאכט. קיפר לוהק לסרט הקולנוע הצ'כי "Medieval" אודות חיו של המצביא הצ'כי יאן ז'יז'קה. הסרט עתיד לצאת לאקרנים במהלך 2022. ספיד רייסר (2008), נהג כנופיית באדר מיינהוף (2008), פטר יורגן בואוק GSG-9 (‏2008) סוון ראוטנברג הפלא מברלין (2008), פריס יחידת קוברה 11 (2009—2015), אלכס ברדנט/דניס קורטמן רובין הוד (2013), טיל ייגר הדרך לדמפוס (2014), נינו ניומן ג'ייסון בורן (2016), כריסטיאן דסאלט T-34‏ (2019), קלאוס יאגר המשחרר: מבצע אוולאנש (2020), יוהאן פוס Medieval (‏2022), קונראד מסוף 2008 ועד סוף 2010 הוא נפגש עם השחקנית הגרמנית יוזפינה פרויס. בשנת 2011 נפגש ובספטמבר 2016 התחתן עם שחקנית הגרמנייה ממוצא רוסי מאשה טוקארבה. מדיה וקבצים בנושא וינצנץ קיפר בוויקישיתוף וינצנץ קיפר, במסד הנתונים הקולנועיים IMDb (באנגלית) וינצנץ קיפר, באתר AllMovie (באנגלית) וינצנץ קיפר, באתר Rotten Tomatoes (באנגלית) וינצנץ קיפר, במסד הנתונים הקולנועיים KinoPoisk (ברוסית) "Ich heirate, weil ich schwanger bin". נבדק ב-2017-11-08. "Home" (בגרמנית). Studio Hamburg GmbH. נבדק ב-2017-11-08. "Alarm für Cobra 11 Staffel 18, Folge 8: Revolution" (בגרמנית). נבדק ב-2017-11-08. "Josefine Preuss: „Mit Kindern lasse ich mir noch Zeit"". BUNTE.de (בגרמנית). נבדק ב-2017-11-08. "Vinzenz Kiefer hat geheiratet". GALA (בגרמנית). 2016-06-19. נבדק ב-2017-11-08.
אנדראה דל קסטאנו

אנדראה דל קסטאנו (באיטלקית: Andrea del Castagno;‏ 1419-21, טוסקנה – 1457, פירנצה) היה צייר מתקופת הרנסאנס המוקדם. דל קסטאנו נולד בכפר קסטאנו סמוך להר פלטרונה בקרבת פירנצה, בזמן המלחמה בין פירנצה ומילאנו גר בכפר קורלה שבקרבת פירנצה, בשנת 1440 עבר לפירנצה תחת חסותו של ברנדטו דה מדיצ'י. לא ידוע הרבה על הרקע האמנותי שלו מניחים שהוא התמחה אצל פיליפו ליפי ואצל פאולו אוצ'לו הושפע ממזאצ'ו ומג'וטו די בונדונה. דל קסטאנו השפיע על בית הספר לציור של פרארה (קוזימו טורה, פרנצ'סקו דל קוסה, ארקול דה רוברטי). בשנת 1442 שהה בוונציה ויצר שם. דוד וראש גולית בגלריה הלאומית לאמנות. אסתר בגלריית אופיצי. דנטה אליגיירי בגלריית אופיצי. פרנצ'סקו פטרארקה בגלריית אופיצי. ג'ובאני בוקאצ'ו בגלריית אופיצי. חלון ויטראז' בסנטה מריה דל פיורה. פרסקאות באפסיס של כנסיית סן זכריה בוונציה. פרסקו הסעודה האחרונה בסנט אפולוניה בפירנצה. מות מרים בבזיליקת סן מרקו בוונציה. עליית מרים בגמלדה-גאלרי. השילוש הקדוש והירונימוס בכנסיית סנטיסימה אנונציאטה בפירנצה מדיה וקבצים בנושא אנדראה דל קסטאנו בוויקישיתוף אנדראה דל קסטאנו, באתר אנציקלופדיה בריטניקה (באנגלית)
חוזה לונדון (1946)

חוזה לונדון (באנגלית: Treaty of London) הוא חוזה שנחתם בין הממלכה המאוחדת לבין אמירות עבר הירדן ב-22 במרץ 1946 ונכנס לתוקף ב-17 ביוני 1946. החוזה עוסק בעניין הריבונות והעצמאות של אמירות עבר הירדן שלאחריה יקרא הממלכה הירדנית ההאשמית שתהיה תחת הנהגתו של האמיר עבדאללה הראשון. אך עם זאת בריטניה תמשיך להחזיק בבסיסים צבאיים בתוך המדינה ותמשיך לסבסד ולתמוך בלגיון הערבי. חוזה לונדון החליף את המנדט בריטי-אמירותי הקודם הידוע בשם החוק האורגני של 1928. מנדט זה נתן לאנשי האזור לנהל הרבה יותר ממה שניתן להם עד אז, אך בריטניה עדיין ניהלה את העסקים הכלכליים ויחסי החוץ של האמירות. לפיכך, מסמך זה נחשב בעיני התושבים שלב בדרך לעצמאות. ב-18 באפריל 1946 בישיבתו האחרונה של חבר הלאומים הכיר החבר בעצמאותה של אמירות עבר הירדן. ב-25 במאי 1946 אמירות עבר הירדן נהפכה ל"ממלכה ההאשמית של עבר הירדן" או בשמה הנפוץ ירדן. ביומה האחרון של האמירות נקבע מחדש ה"אמיר" עבדאללה הראשון ל"מלך" עבדאללה הראשון של ירדן על ידי הפרלמנט של האמירות. עם זאת הבריטים רק עזבו את האמירות ב-17 במאי. אך עד היום, 25 במאי מוכר בירדן בתור יום עצמאותה ולא ב-17 ביוני, היום שבו העבירה בריטניה לממלכה ההאשמית את כל הזכויות במדינה. ב-1946 כשהמלך עבדאללה הגיש את מועמדות מדינתו לאומות המאוחדות החליטה ברית המועצות לחסום את כניסתה לארגון בטענה שהמדינה לא "מספיק עצמאית" משליטה בריטית מה שגרם לבריטים לחתום על עוד חוזה במרץ 1948 להסיר כל מוגבלות על ריבונותה של ירדן. עם זאת ירדן לא נהפכה לחברה רשמית באו"ם עד 14 בדצמבר 1955. Treaty of Alliance between His Majesty in respect of the United Kingdom and His Highness the Amir of Transjordan. United Nations Treaty Series, vol 6, pp 143–175 PDF , Glubb Pasha and the Arab Legion: Britain, Jordan and the End of Empire in the Middle East, p42.
3 (The Purple Album)

3 (The Purple Album) (בעברית: 3 (האלבום הסגול)) הוא אלבום האולפן השלישי של להקת הפופ הדנית לוקאס גרהאם. האלבום יצא לאור ב-26 באוקטובר 2018 על ידי חברות התקליטים קופנהגן רקורדס, Then We Take the World ו-וורנר רקורדס. האלבום כולל שירים על "התבגרות והתקדמות". הלהקה יצאה לסיבוב הופעות עם האלבום בשנת 2019. האלבום הגיע לראשונה למקום ראשון בדנמרק עם השיר "Love Someone" שהגיע למקום הראשון במצעד הסינגלים הדני, ושהה בו שמונה שבועות, ועם השיר "Not a Damn Thing Changed" שהגיע למקום השני, ועם שמונת השירים הנוספים באלבום, שגם נכנסו למצעד. מרק קנדי מ-Fort Wayne Journal Gazette כינה את האלבום "מלא בחרטה ובעגמומיות" וציין ש"גם הניתוק לרוב מהמקצבים העליזים ורכיבי ההיפ-הופ הם אלה שהפכו את האלבום האחרון שלו [גרהאם] לכל כך מצליח. זה ממש דיין (Dane) מלנכולי". קנדי הרגיש בסופו של דבר שהאלבום מותיר את המאזין בתחושה מבואסת". הערות מפיק ווקאלי עוזר מפיק מידע על האלבום 3 באתר MusicBrainz מידע על האלבום 3 באתר AllMusic האלבום 3 באתר Discogs האלבום 3 באתר יוטיוב Lukas Graham Announce 2019 Tour: See the Dates, Billboard (באנגלית) Hitlisten.NU, Hitlisten.NU Kennedy, Mark, "Review: Lukas Graham plumbs melancholy and infinite sadness", Fort Wayne Journal Gazette [1] Lukas Graham "3 (The Purple Album)" | IFPI, ifpi.dk
דיכוי נשימתי

דיכוי נשימתי או תת אוורור (באנגלית: Hypoventilation; היפוונטילציה) הוא מצב בו מערכת הנשימה אינה מצליחה לספק את צורכי האוורור הנדרש. במצב של דיכוי נשימתי (בדרך כלל פחות מ-8 נשימות בדקה), רמת הפחמן דו-חמצני בדם גבוהה (היפרקפניה) ומתחיל תהליך הנקרא חמצת נשימתית. דיכוי נשימתי אינו דום נשימה כיוון שהמטופל עדיין נושם (בדום נשימה המטופל ימות בתוך דקות ספורות כתוצאה מהיפוקסיה), עם זאת, דיכוי נשימתי שאינו מטופל יכול להביא להתדרדרות מהירה במצב החולה בעקבות הפגיעה במאזן חומצה ובסיס. דיכוי נשימתי עשוי להיגרם כתוצאה מפגיעה בגזע המוח (כמו למשל בשבץ מוחי), מצריכת יתר של תרופות (כדוגמת מורפין) או סמים, או במצבים קיצוניים של השמנת יתר. הטיפול בדיכוי נשימתי תלוי בגורם להפרעה, בדיכוי נשימתי על רקע של טיפול תרופתי או צריכת סמים, יינתנו חומרים נוגדים. דיכוי ללא גורם ידוע או על רקע פגיעה מוחית, החולה יטופל בהנשמה מלאכותית מכנית. קוצר נשימה נשימת יתר הבהרה: המידע בוויקיפדיה נועד להעשרה בלבד ואינו מהווה ייעוץ רפואי.